|  |
| --- |
|  **Øvelse 3 - Zoom***Teorilokale* |
| **Erhvervsfag** | **Faglig dokumentation**Niveau 1:1. Anvende eksisterende analoge og digitale faglige dokumentationer i en erhvervsrelevant arbejdsproces.2. Anvende uddannelsernes faglige begreber i forbindelse med udarbejdelse af relevant faglig dokumentation. som arbejdssedler, egenkontrolskema, tekniske tegninger, tilbud, fakturaer o.l.3. Digitalt dokumentere og formidle egne arbejdsprocesser, metoder og resultater.4. Beskrive alternative værktøjer, faglige metoder, materialer m.v. ifb faglige opgaver. |
| **Formål og udgangspunkt for øvelsen** | Øvelsen skal få eleverne til at sætte ord på hvad de tror der sker under afviklingen af et event, hvem der laver hvad, hvad der bliver lavet hvor og hvorfor de forskellige stationer står som de gør. Øvelsens foregår forud for et event og skal give eleverne en forståelse for kompleksiteten af hvad der foregår. |

**Forberedelse til øvelsen**

En beskrivelse af et event med spisning. Det er vigtigt at beskrivelsen af eventet er omfangsmæssigt afstemt med elevgruppen. Første gang øvelsen afholdes skal beskrivelsen af eventet være meget omfattende. Derudover skal underviseren medbringe et luftfoto eller plantegning af det område, hvor eventet skal afholdes.

**Øvelsen**

***Før***
Eleverne introduceres til de forskellige roller der normalt findes under et event, og hvad der kan være af overvejelser. Evt. Indledende Tavle-Brainstorm om roller inden underviser supplerer op.

Eleverne deles ind i grupper af 4 – 5 personer.

***Under***
Grupperne får udleveret luftfotoet/plantegningen og skal i grupperne diskutere og give deres brud på hvor og hvordan de forskellige arbejdspositioner/stationer skal placeres og hvorfor. Her skal der tages højde for arbejdsgange, flow af gæster, ganglinjer, faciliteter m.m.

Øvelsen kan udvides med en gruppesammenligning, hvor to grupper sammensættes og skiftes til at præsentere deres løsninger og overvejelser inden underviseren til slut laver en opsamling på klassen.

**Differentiering**
Øvelsen kan differentieres ved at ændre på omfanget af beskrivelsen og ved at tilføje forskellige benspænd. Der kan evt. tilføjes hensyn til børn, adgangsmuligheder, parkering, siddepladser osv. Øvelsen kan med fordel gentages op til nye events, hvor eleverne skal udnytte deres erfaring fra tidligere afholdte events.